hotchpotch/miracl-hf-unified huggingface dataset:
शिंजियांग
शिंजियांग () जनवादी गणराज्य चीन का एक स्वायत्तशासी क्षेत्र है। ये एक रेगिस्तानी और शुष्क इलाक़ा है इसलिए इस की आबादी बहुत कम है। शिंजियांग की सरहदें दक्षिण में तिब्बत और भारत, दक्षिण-पूर्व में चिंग हई और गांसू, पूर्व में मंगोलिया, उत्तर में रूस और पश्चिम में क़ाज़क़स्तान, किरगिज़स्तान, ताजिकिस्तान, अफ़ग़ानिस्तान और पाकिस्तान से मिलती हैं। भारत का अक्साई चिन का इलाका भी, जिसपर चीन का क़ब्ज़ा है, प्रशासनिक रूप से शिंजियांग में शामिल है। शिंजियांग की राजधानी उरुमची नाम का शहर है, जबकि इसका सबसे बड़ा नगर काश्गर है।
मांछु भाषा में 'शिंजियांग' का मतलब 'नया सूबा' है। यहाँ तुर्की नसल की जाति के लोग रहते हैं जो उइग़ुर कहलाते हैं जो तक़रीबन सभी मुसलमान हैं। ये इलाक़ा चीनी तुर्किस्तान या मशरक़ी तुर्किस्तान भी कहलाता है।
शिंजियांग संघर्ष शिंजियांग प्राँत में चीन से अलग होने के लिए संघर्ष चल रहा है। उइग़ुर लोगों का एक अलगाववादी समूह मानता है कि यह क्षेत्र, जिसे वे पूर्वी तुर्किस्तान कहते हैं, चीन का वैध अंश नहीं है बल्कि १९४९ में चीन द्वारा आक्रमण करके कब्जाया गया था और अभी तक चीन उस पर अनधिकृत रूप से काबिज है। अलगाववादी आँदोलन कुछ तुर्की मुस्लिम संगठनों द्वारा चलाया जा रहा है, जिनमें पूर्वी तुर्किस्तान स्वाधीनता आँदोलन नाम का दल प्रमुख है।
24 अप्रैल 2013 को काश्गर के निकट हिंसक झड़पों में २१ लोगों की मृत्यु हुई, जिनमें १५ पुलिसकर्मी थे। एक स्थानीय सरकारी अधिकारी ने बताया कि ये झड़पें तब हुईं जब तीन सरकारी अधिकारियों को काश्गर के बाहर सेलिबुया इलाके में कुछ संदिग्ध चाकूधारी लोगों के छुपे होने की खबर दी।
दो महीने बाद 26 जून 2013 को हुए दंगे में 27 लोग मारे गए; जिनमें 17 दंगाईयों द्वारा मारे गए थे और बाकी दस कथित तौर पर हमलावर थे जिन्हें पुलिस ने Lukqun शहर में मार गिराया।
1 मार्च 2014 को चाकूधारी हमलावरों के एक समूह ने कुनमिंग रेलवे स्टेशन पर लोगों पर हमला किया जिसमें कम से कम 29 लोग मारे गए और 130 अन्य घायल हुए. चीन ने इन हमलों के लिए शिंजियांग के उग्रवादी तत्वों को जिम्मेदार ठहराया।
प्रबंध विज्ञान
प्रबंध विज्ञान एक महत्‍वपूर्ण एवं लोकप्रिय विधा है। इसके अंतर्गत किसी कार्य को कुशलता एवं सफलता पूर्वक संपादित करने के लिए आवश्‍यक तकनीक एवं कौशल का अध्‍ययन किया जाता है। वृहत एवं जटिल कार्यों को करने के लिए विशेष कौशल एवं तकनीक की आवश्‍यकता होती है जिससे उपलब्‍ध साधनों का योग्‍यतापूर्वक उपयोग करके कार्य को समय से संपन्‍न किया जा सके। इस प्रकार प्रबंध विज्ञान मुख्‍यत: उपलब्‍ध साधनों के कुशल उपयोग से किसी कार्य को संपन्‍न करने की शिक्षा प्रदान करता है।
अध्‍ययन की अन्‍य विधाओं की तरह प्रबंध विज्ञान को अध्‍ययन की सुविधा के लिए कई विभागों में बांटा जा सकता है। जैसे, बाजार प्रबंधन, वित्‍त प्रबंधन, मानव संसाधन प्रबंधन आदि।
किसी भी वाणिज्यिक अथवा लोक हितकारी गतिविधि के अंर्तगत उत्‍पादन के लिए आवश्‍यक संसाधन अर्थात "सामग्री","मशीन" एवं "मानव" में से मानव का स्‍थान सर्वोपरि है क्‍योंकि सामग्री एवं मशीन स्‍वयं में कोई उत्‍पाद नहीं बना सकतीं बल्कि बिना मानव संसाधन के योगदान के अन्‍य दोनों संसाधन अर्थहीन हो जाते हैं। अत: यह स्‍पष्‍ट है कि कोई भी वाणिज्यि‍क अथवा लोक हितकारी गतिविधि बिना कुशल मानव संसाधन के प्रबंधन के सफल नहीं हो सकती। संक्षेप में यह कहा जा सकता है कि कोई भी संगठन, चाहे उसका उददेश्‍य लाभ्‍ा कमाना हो या लोक हित की गतिविधि का संचालन करना हो, बिना कुशल मानव संसाधन प्रबंधन को आत्‍मसात किये अपने उददेश्‍य में सफल नहीं हो सकता है।
मानव संसाधन का एक अद्वितीय लक्षण यह है कि यह संसाधन अपने इनपुट से अधिक आउट पुट दे सकता है यदि इसका कुशल प्रबंधन किया जाऐ. यह लक्षण उत्‍पादन हेतु आवश्‍यक अन्‍य संसाधनों में नहीं पाया जाता है। अन्‍य संसाधन समय बीतने के साथ अवमूल्‍यन की ओर अग्रसर हो जाते हैं जबकि मानव संसाधन समय बीतने के साथ और कुशल और अनुभवी हो कर मूल्‍यवान हो जाता है। इसके अतिरिक्‍त मानव संसाधन उत्‍पादन में आने वाली समस्‍याओं का समझ बूझ के साथ सामना कर सकता हो और आवश्‍यकता अनुसार निर्णय ले सकता है। जबकि मशीनें केवल पूर्व अनुमानित समस्‍याओं का ही सामना कर सकती हैं।
हीराकुद
हीराकुद (Hirakud) भारत के ओडिशा राज्य के संबलपुर ज़िले का एक कस्बा है।
हीराकुद भारत के उड़ीशा राज्य के संबलपुर जिले में इब और महानदी के संगम पर स्थित कस्बा है। इस स्थान की प्रसिद्धि का कारण हीराकुद बाँध है। यहाँ स्वर्णधूल एवं हीरा भी प्राप्त होता है। महानदी छत्तीसगढ़ के पठार से निकलकर पूर्व की ओर बहती हुई बंगाल की खाड़ी में गिरती है। जब सन् १९५६ में हीराकुद बाँध का निर्माण हुआ तो इस कस्बे का नाम प्रसिद्ध हुआ।
वर्तमान समय में हिण्डाल्को (HINDALCO) आदि कुछ बड़ी कम्पनियाँ यहाँ स्थित हैं। हीराकुद की झील एशिया की सबसे बड़ी मानवनिर्मित झील है। हीराकुद बाँध संसार के विशालतम तथा सबसे लम्बे बाँधों में से एक है। यह बाँध विद्युत उत्पादन तथा सिंचाई के काम आता है। यह पर्यटकों के आकर्षण का भी केन्द्र है। इस बाँध की लंबाई 4.8 कि.मी. है तथा तटबंध सहित इसकी कुल लंबाई 25.8 कि.मी. है। बाँध के तटबंध के कारण 743 वर्ग कि.मी. लंबी एक कृतिम झील बन गयी है। इसे 'हीराकुंड' कहते हैं।
भारत के राष्ट्रीय राजमार्गों की सूची - संख्या अनुसार
भारत के राष्ट्रीय राजमार्गों की सूची (संख्या के क्रम में) भारत के राजमार्गो की एक सूची है।
राष्ट्रीय राजमार्ग ८ (भारत, पुराना संख्यांक)
१४२८ किलोमीटर लंबा यह राजमार्ग दिल्ली को मुंबई से जोड़ता है। इसका रूट दिल्ली - जयपुर – अजमेर – उदयपुर – अहमदाबाद – वडोदरा - मुंबई है। दिल्ली-मुंबई को जोड़ने वाले नेशनल हाइवे-8 के आसपास तो अनेक जगह हैं। दिल्ली से 48 कि॰मी॰ दूर सुल्तानपुर बर्ड सेंक्चुरी में प्रवासी पक्षियों को निहारने के साथ आधुनिक सुविधाओं से युक्त हेरिटेज विलेज मानेसर में ठहर कर सुकून की सांस ले सकते हैं। यहां ठहरने के लिए विश्व की सबसे बड़ी होटल श्रृंखला बेस्ट वैस्टर्न का रिजॉर्ट भी है। इसके अलावा गुड़गांव से एक अलग मार्ग पकड़कर 60 कि॰मी॰ दूर पटौदी जा सकते हैं, जहां प्रसिद्ध क्रिकेट खिलाड़ी नवाब मंसूर अली खान पटौदी का पुश्तैनी आवास हेरिटेज होटल के रूप में स्वागत को तैयार है। गुड़गांव से ही एक हाईवे अलवर के लिए निकलता है। इस मार्ग पर दमदमा झील और सोहना जैसी मिनी सैरगाहें भी हैं। राजमार्ग-8 पर ही आगे बहरोड़ से पहले एक मार्ग नीमराना की ओर जाता है, जहां सैलानी ऐतिहासिक इमारत में ठहरने का लुत्फ उठा सकते हैं। वहां का नीमराना फोर्ट विश्वप्रसिद्ध हेरिटेज होटल है।
लातूर जिला
लातूर ज़िला भारत के महाराष्ट्र राज्य का एक ज़िला है। ज़िले का मुख्यालय लातूर है। लातूर शहर समुद्री तल से 636 मीटर की ऊँचाई पर बसा है। महाराष्ट्र के पूर्व मुख्यमंत्री श्री विलासराव देशमुख लातूर मतदारसंघ से चुन कर आए थे। लातूर मतदारसंघ से ही चुन कर आये केशवरावजी सोनवणे महाराष्ट्र राज्य के सहकार मंत्री थे। वे दो बार लातुर से, और दो बार औसा विधानसभा से, ऐसे कुल चार बार महाराष्ट्र की विधानसभा के विधायक रह चुके थे। स्व वैकुंठ मेहताजी ने उनके सहकार क्षेत्र के योगदान के लिये उनका "सहकार महर्षि" की पदवी देकर उनका गौरव किया था।
कोल्हापुर जिला
कोल्हापुर ज़िला भारत के महाराष्ट्र राज्य का एक ज़िला है। ज़िले का मुख्यालय कोल्हापुर है। 2011 में हुई जनगणना के अनुसार इसकी आबादी 38,76,001 है। जिसमें 33 प्रतिशत आबादी शहरी क्षेत्र की है। इस जिले के जनसंख्या का घनत्व 504 प्रति वर्ग किलोमीटर है। यह 2001-2011 के मध्य 9.96% की दर से बढ़ी। यहाँ प्रति 1000 पुरुषों में 953 महिलाएं हैं।
राष्ट्रीय राजमार्ग ८बी (भारत, पुराना संख्यांक)
२०६ किलोमीटर लंबा यह राजमार्ग बामनबोर को पोरबंदर से जोड़ता है। इसका रूट बामनबोर - राजकोट – पोरबंदर है।
राष्ट्रीय राजमार्ग ८सी (भारत, पुराना संख्यांक)
४६ किलोमीटर लंबा यह राजमार्ग चिलोड़ा को सरखेज से जोड़ता है। इसका रूट चिलोड़ा - गाँधीनगर – सरखेज है।
राष्ट्रीय राजमार्ग ८ए (भारत, पुराना संख्यांक)
४७३ किलोमीटर लंबा यह राजमार्ग अहमदाबाद को माँडवी से जोड़ता है। इसका रूट अहमदाबाद – लिंबड़ी - [[मोरवी] – [[काँदला]] - [[माँडवी]] है।
[[श्रेणी:भारत के राष्ट्रीय राजमार्ग (पुराने संख्यांक)]]
राष्ट्रीय राजमार्ग ८डी (भारत, पुराना संख्यांक)
१२७ किलोमीटर लंबा यह राजमार्ग जेतपुर को सोमनाथ से जोड़ता है।
राष्ट्रीय राजमार्ग ८ई (भारत, पुराना संख्यांक)
२२० किलोमीटर लंबा यह राजमार्ग सोमनाथ को भावनगर से जोड़ता है।
राष्ट्रीय राजमार्ग २२७ (भारत, पुराना संख्यांक)
१४४ किलोमीटर लंबा यह राजमार्ग थंजावुर को मनमदुरई से जोड़ता है।
राष्ट्रीय राजमार्ग २२६ (भारत, पुराना संख्यांक)
१३६ किलोमीटर लंबा यह राजमार्ग तिरुचापल्ली को चिदम्बरम से जोड़ता है।
राष्ट्रीय राजमार्ग २१८ (भारत, पुराना संख्यांक)
१७६ किलोमीटर लंबा यह राजमार्ग बीजापुर को हुबली से जोड़ता है।
राष्ट्रीय राजमार्ग २१७ (भारत, पुराना संख्यांक)
५०८ किलोमीटर लंबा यह राजमार्ग रायपुर को गोपालपुर से जोड़ता है।
राष्ट्रीय राजमार्ग २१६ (भारत, पुराना संख्यांक)
८० किलोमीटर लंबा यह राजमार्ग रायगढ़ को सरायपल्ली से जोड़ता है। इसका रूट रायगढ़ - सरनगढ़ - सरायपल्ली है।
राष्ट्रीय राजमार्ग २१३ (भारत, पुराना संख्यांक)
१३० किलोमीटर लंबा यह राजमार्ग पालघाट को कोज़ीकोड से जोड़ता है।
राष्ट्रीय राजमार्ग २१४ (भारत, पुराना संख्यांक)
२७० किलोमीटर लंबा यह राजमार्ग आन्ध्र प्रदेश में काथीपल्ली को पमारू से जोड़ता है। इसका रूट काथीपल्ली - काकीनाढ़ा - पमारू है।
राष्ट्रीय राजमार्ग २१५ (भारत, पुराना संख्यांक)
३४८ किलोमीटर लंबा यह राजमार्ग उड़ीसा में पानीकोली को राजामुंद्रा से जोड़ता है। इसका रूट पानीकोली - केवंज़र - राजामुंद्रा है।
राष्ट्रीय राजमार्ग १बी (भारत, पुराना संख्यांक)
२७४ किलोमीटर लंबा यह राजमार्ग जम्मू और कश्मीर में बटोटे को खानाबल से जोड़ता है। इसका रूट बटोटे - दोडा - किस्त्वर - सिंथन पास – खानाबल है।
राष्ट्रीय राजमार्ग १सी (भारत, पुराना संख्यांक)
८ किलोमीटर लंबा यह राजमार्ग जम्मू और कश्मीर में डोमेल को कटरा से जोड़ता है।
राष्ट्रीय राजमार्ग १ए (भारत, पुराना संख्यांक)
६६३ किलोमीटर लंबा यह राजमार्ग जालंधर को उरी, कश्मीर से जोड़ता है। इसका रूट जालंधर – माधोपुर - जम्मू - बनिहाल – श्रीनगर – बारामूला - उरी है।
राष्ट्रीय राजमार्ग २ए (भारत, पुराना संख्यांक)
२५ किलोमीटर लंबा यह राजमार्ग उत्तर प्रदेश में सिकन्द्रा को भोगनीपुर से जोड़ता है।
राष्ट्रीय राजमार्ग १ (भारत, पुराना संख्यांक)
यह हाईवे दिल्ली को अमृतसर से जोड़ता है। रास्ते में पानीपत, अम्बाला, लुधियाना और जालंधर शहर हैं। इनके अलावा इस रूट पर कई पर्यटन स्थल भी हैं। पानीपत के पास कालाअम्ब एक मिनी सैरगाह है। यह स्थल पानीपत की लड़ाई से ताल्लुक रखता है। कालाअम्ब से नाहन होते हुए हिमाचल प्रदेश में रेणुका झील जाया जा सकता है। यहां पहाड़ों के मध्य फैली झील के आसपास किसी गेस्ट हाउस में रुक प्रकृति का मजा उठा सकते हैं। दिल्ली से 156 कि॰मी॰ दूर स्थित धार्मिक स्थल कुरुक्षेत्र में मंदिरों के दर्शन कर सकते हैं। यहीं ज्योतिसर नामक स्थान गीता उपदेश की जगह है। हरियाणा का आधुनिक शहर पंचकुला भी पर्यटन का आकर्षण केंद्र है। यहां का कैक्टस गार्डन, मनसा देवी मंदिर दर्शनीय हैं। इसके निकट 350 वर्ष पुराना रामगढ़ फोर्ट आज एक हेरिटेज होटल है। पंचकुला से सैलानी पिंजौर गार्डन, नालागढ़ फोर्ट और मोरनी हिल्स भी जा सकते हैं।
राष्ट्रीय राजमार्ग ४ (भारत, पुराना संख्यांक)
१२३५ किलोमीटर लंबा यह राजमार्ग महाराष्ट्र में राष्ट्रीय राजमार्ग 3 के पास थाणे से निकलकर तमिलनाडु की राजधानी चेन्नई तक जाता है। इसका रूट थाणे - पुणे - बेलगाम - हुबली - बेंगलोर – रानीपेट - चेन्नई है।
राष्ट्रीय राजमार्ग ४ए (भारत, पुराना संख्यांक)
१५३ किलोमीटर लंबा यह राजमार्ग कर्नाटक में बेलगाम से निकलकर गोआ की राजधानी पणजी तक जाता है। इसका रूट बेलगाम – अनमोड़ - पोंडा - पणजी है।
राष्ट्रीय राजमार्ग ४बी (भारत, पुराना संख्यांक)
२७ किलोमीटर लंबा यह राजमार्ग महाराष्ट्र में नवाशेवा से निकलकर पाल्सपे तक जाता है। इसका रूट नवाशेवा - कालमबोली - पाल्सपे है।
राष्ट्रीय राजमार्ग ५ए (भारत, पुराना संख्यांक)
७७ किलोमीटर लंबा यह राजमार्ग उड़ीसा में हरिदासपुर से निकलकर पारादीप बंदरगाह तक जाता है।
राष्ट्रीय राजमार्ग ५ (भारत, पुराना संख्यांक)
१५३३ किलोमीटर लंबा यह राजमार्ग बहराघोड़ा में राष्ट्रीय राजमार्ग 6 के पास से निकलकर तमिलनाडु की राजधानी चेन्नई तक जाता है। इसका रूट बहराघोड़ा – कटक - भुवनेश्वर – विशाखापटनम - विजयवाड़ा - चेन्नई है।
राष्ट्रीय राजमार्ग ६ (भारत, पुराना संख्यांक)
१९४९ किलोमीटर लंबा यह राजमार्ग हजीरा से निकलकर पश्चिम बंगाल की राजधानी कोलकत्ता तक जाता है। इसका रूट हजीरा - धुले - नागपुर - रायपुर - संबलपुर - बहाराघोड़ा - कोलकत्ता है।
राष्ट्रीय राजमार्ग ७ए (भारत, पुराना संख्यांक)
५१ किलोमीटर लंबा यह राजमार्ग तमिलनाडु में पलयमकोट्टई से निकलकर तुतिकोरन बंदरगाह तक जाता है।
राष्ट्रीय राजमार्ग ९ (भारत, पुराना संख्यांक)
८४१ किलोमीटर लंबा यह राजमार्ग मछलीपटनम से निकलकर महाराष्ट्र में पुणे तक जाता है। इसका रूट पुणे - शोलापुर - हैदराबाद - विजयवाड़ा - मछलीपटनम है।
राष्ट्रीय राजमार्ग १० (भारत, पुराना संख्यांक)
४०३ किलोमीटर लंबा यह राजमार्ग दिल्ली से निकलकर फज़िल्का तक जाता है। इसका रूट दिल्ली - फज़िल्का, भारत - पाकिस्तान सीमा है।
राष्ट्रीय राजमार्ग ११ (भारत, पुराना संख्यांक)
५८२ किलोमीटर लंबा यह राजमार्ग आगरा से निकलकर बीकानेर तक जाता है। इसका रूट आगरा - जयपुर - बीकानेर है।
राष्ट्रीय राजमार्ग ११ए (भारत, पुराना संख्यांक)
१४५ किलोमीटर लंबा यह राजमार्ग राजस्थान में मनोहरपुर से निकलकर कोथम तक जाता है। इसका रूट मनोहरपुर - दौसा - लटसोट - कोथम है।
राष्ट्रीय राजमार्ग १२ए (भारत, पुराना संख्यांक)
२८० किलोमीटर लंबा यह राजमार्ग जबलपुर से निकलकर सिमगा (रायपुर के पास) तक जाता है। इसका रूट जबलपुर - माँडला - चिल्पी - बेमेतरा - सिमगा है।
राष्ट्रीय राजमार्ग १३ (भारत, पुराना संख्यांक)
६९१ किलोमीटर लंबा यह राजमार्ग शोलापुर से निकलकर मैंगलोर तक जाता है। इसका रूट शोलापुर - चित्रदुर्गा - शिमोगा - मैंगलोर है।
भारतीय राष्ट्रीय राजमार्ग प्राधिकरण
भारतीय राष्ट्रीय राजमार्ग प्राधिकरण (भाराराप्रा) भारत सरकार का एक उपक्रम है। इसका कार्य इसे सौंपे गए राष्ट्रीय राजमार्गों का विकास, रख-रखाव और प्रबन्धन करना और इससे जुड़े हुए अथवा आनुषंगिक मामलों को देखना है। भारतीय राष्ट्रीय राजमार्ग प्राधिकरण का गठन संसद के एक अधिनियम, भारतीय राष्ट्रीय राजमार्ग प्राधिकरण अधिनियम, 1988 के द्वारा किया गया था। प्राधिकरण ने फरवरी, 1995 में पूर्णकालिक अध्यक्ष और अन्य सदस्यों की नियुक्ति के साथ कार्य करना शुरू किया।
भारतीय राष्ट्रीय राजमार्ग प्राधिकरण को यह अधिदेश प्राप्त है कि वह राष्ट्रीय राजमार्ग विकास परियोजना को क्रियांवित करे। यह परियोजना कार्यान्वयन के चरणों में है।
राष्ट्रीय राजमार्ग प्राधिकरण का दायित्व यह भी है कि कई राजमार्गों पर टोल प्राप्त करे।  भारतीय राष्ट्रीय राजमार्ग प्राधिकरण पूर्वोत्तर क्षेत्र के लिए विशेष त्वरित सड़क विकास कार्यक्रम के कार्यान्वित करने में सहायता करता है; यह परियोजना पूर्वोत्तर क्षेत्र के उन राष्ट्रीय राजमार्गों का विकास करती है जो राज्य की राजधानियों को २ गलियों या ४ गलियों से जोड़ते हैं।
भारतीय मानक समय
1947 में स्वतन्त्रता के पश्चात भारत सरकार ने पूरे देश के लिए सरकारी समय के रूप "भारतीय मानक समय" को स्थापित कर दिया, हालाँकि कोलकाता और मुम्बई 1955 तक अपने स्थानीय समय (बॉम्बे समय के रूप में जाना जाता है) को बनाए रखा है। सेंट्रल वेधशाला चेन्नई से एक स्थान पर ले जाया गया था, भारतीय समय उत्तर प्रदेश के मिर्जापुर जिले से निर्धारित होता है।, इसलिए कि यह सम्भव के रूप में UTC +5:30 के करीब होगा।  1962 के भारत-चीन युद्ध तथा 1964 और 1971 के भारत-पाकिस्तान युद्ध में अल्प समय के लिए डेलाइट सेविंग टाइम का उपयोग किया गया था।
देश की पूर्व-पश्चिम दूरी लगभग 2933 किलोमीटर है जिसके कारण पूर्व में सूर्योदय और सूर्यास्त पश्चिम से 2 घण्टे जल्दी होता है और इसीलिए उत्तर-पूर्व राज्यों के लोगों को उनकी घड़ियाँ आगे बढ़ने की आवश्यकता होती हैं जिससे सूर्योदय के उपरान्त ऊर्जा का क्षय न हो। इसके कारण औपचारिक व्यवहारों में अनेक कष्ट होते हैं।
1980 में संशोधकों की एक मण्डली ने भारत को दो अथवा तीन समय मण्डलों में विभाजित करने का सुझाव दिया, परन्तु ये सुझाव हमें ब्रिटिश सरकार द्वारा स्थापित समय मण्डलों को अपनाने के बराबर था, इसलिए इस सुझाव को नकारा दिया गया।  2001 में विज्ञान और प्रौद्योगिकी मंत्रालय ने 4 सदस्य की समिति स्थापित की जिसका उद्देश्य समय मण्डल तथा डेलाइट सेविंग के विषयों को जाँचना था। समिति के निष्कर्ष 2004 में संसद में विज्ञान और प्रौद्योगिकी मंत्री, श्री कपिल सिब्बल, द्वारा प्रस्तुत किये गए जिसमे कपिल सिब्बल ने कहा कि "भारत के समय मण्डलों को विभाजित करने की कोई आवश्यकता नहीं है।
2014 में, असम के मुख्यमंत्री श्री तरुण गोगोई ने असम तथा अन्य उत्तर-पूर्व राज्यों के लिए एक अलग समय मण्डल की माँग की है परन्तु इस प्रस्ताव को केंद्र सरकार द्वारा कोई मंजूरी नहीं मिली है।
औपचारिक समय सङ्केत नई दिल्ली में स्थित राष्ट्रीय भौतिक प्रयोगशाला के समय एवं आवृत्ति मानक प्रयोगशाला के द्वारा प्रेषित किये जाते हैं। ये सङ्केत परमाणु घड़ियों पर आधारित हैं जो समेकित सार्वभौमिक समय (Coordinated Universal Time ) पर आधारित हैं। भारतीय मानक समय देश का मानक समय इसलिये है क्योंकि ये भारत के मध्य से गुजरता है। देश का ठीक समय आकाशवाणी और दूरदर्शन के द्वारा लोगों तक पहुँचाया जाता है।
ट्रांसपोर्ट फ़ॉर लंदन
ट्रांसपोर्ट फ़ॉर लंदन (संक्षेप में टीएफ़एल) (अंग्रेज़ी: Transport for London "ट्रैन्स्पोर्ट् फ़र् लंडन्", TfL) इंग्लैंड में ग्रेटर लंदन के ट्रांसपोर्ट सिस्टम है।
बेकरलू लाइन
बेकरलू लाइन (अंग्रेज़ी: Bakerloo Line) एक लंदन अंडरग्राउंड का लाइन है, जो मानचित्र पर भूरा रंग है।
इंडी गो
इंडी गो - इंडियाना प्रदेश के इंडियानापोलिस शहर का सरकारी परिवहन विभाग है।
सेंट्रल लाइन
सेंट्रल लाइन (अंग्रेज़ी: Central Line) एक लंदन अंडरग्राउंड का लाइन है, जो मानचित्र पर लाल रंग है।
सर्कल लाइन
सर्कल लाइन (अंग्रेज़ी: Circle Line) एक लंदन अंडरग्राउंड का लाइन है, जो मानचित्र पर पीला रंग है।
डिस्ट्रिक्ट लाइन
डिस्ट्रिक्ट लाइन (अंग्रेज़ी: District Line) एक लंदन अंडरग्राउंड का लाइन है, जो ट्यूब मानचित्र पर हरा रंग है।
ईस्ट लंदन लाइन
ईस्ट लंदन लाइन (अंग्रेज़ी: East London Line) एक लंदन अंडरग्राउंड का लाइन है, जो ट्यूब मानचित्र पर नारंगी रंग है।
हैमरस्मिथ ऐंड सिटी लाइन
हैमरस्मिथ ऐंड सिटी लाइन (अंग्रेज़ी: Hammersmith & City Line) एक लंदन अंडरग्राउंड का लाइन है, जो ट्यूब मानचित्र पर सैल्मन गुलाबी रंग है।
जूबिली लाइन
जूबिली लाइन (अंग्रेज़ी: Jubilee Line) एक लंदन अंडरग्राउंड का लाइन है, जो ट्यूब मानचित्र पर स्लेटी रंग है।
मेट्रोपॉलिटन लाइन
मेट्रोपॉलिटन लाइन (अंग्रेज़ी: Metropolitan Line) एक लंदन अंडरग्राउंड का लाइन है, जो ट्यूब मानचित्र पर नीलातिरक्त रंग है।
नॉर्दर्न लाइन
नॉर्दर्न लाइन (अंग्रेज़ी: Northern Line) एक लंदन अंडरग्राउंड का लाइन है, जो ट्यूब मानचित्र पर काला रंग है।
पिकडिली लाइन
पिकडिली लाइन (अंग्रेज़ी: Piccadilly Line) एक लंदन अंडरग्राउंड का लाइन है, जो ट्यूब मानचित्र पर नीला रंग है।
विक्टोरिया लाइन
विक्टोरिया लाइन (अंग्रेज़ी: Victoria Line) एक लंदन अंडरग्राउंड का लाइन है, जो ट्यूब मानचित्र पर हलका नीला रंग है।
वॉटरलू ऐंड सिटी लाइन
वॉटरलू ऐंड सिटी लाइन (अंग्रेज़ी: Waterloo & City Line) एक लंदन अंडरग्राउंड का लाइन है, जो ट्यूब मानचित्र पर पीरोजा रंग है।
इंडियानापोलिस
इंडियानापोलिस () अमरीका के इंडियाना प्रान्त की राजधानी है और मेरियन काउंटी की काउंटी सीट है। वर्ष २००० की जनगढ़ना के मुताबिक इसकी जनसंख्या 791,926 है। यह इंडियाना का सबसे ज्यादा जनसंख्या वाला शहर है एवं अमरीका का १३वें स्थान का शहर है।  इंडियानापोलिस को प्रदेश की नई राजधानी के तौर पर १८२० में चुना गया। जेरिमिया सुलिवान जो इंडियाना सुप्रीम कोर्ट के जज थे, ने प्रदेश के नाम इंडियाना को पोलिस शब्द से जोड़ कर इंडियानापोलिस शब्द की उत्पत्ति की। ग्रीक भाषा में पोलिस शब्द का अर्थ शहर होता है।
ईलिंग ब्रॉडवे स्टेशन
ईलिंग ब्रॉडवे (अंग्रेज़ी: Ealing Broadway station) एक ईलिंग, पश्चिमी लंदन में नैशनल रेल और लंदन अंडरग्राउंड का सेंट्रल लाइन में स्टेशन है।
राष्ट्रीय राजमार्ग २० (भारत, पुराना संख्यांक)
२३० किलोमीटर लंबा यह राजमार्ग पठानकोट, पंजाब को मंडी, हिमाचल प्रदेश से जोड़ता है।
राष्ट्रीय राजमार्ग १९ (भारत, पुराना संख्यांक)
२४० किलोमीटर लंबा यह राजमार्ग गाज़ीपुर, उत्तर प्रदेश को पटना, बिहार से जोड़ता है।
राष्ट्रीय राजमार्ग १४ (भारत, पुराना संख्यांक)
४५० किलोमीटर लंबा यह राजमार्ग बीवार, राजस्थान को राधापुर, गुजरात से जोड़ता है। इसका रूट बीवार - सिरोही - राधापुर है।
राष्ट्रीय राजमार्ग १५ (भारत, पुराना संख्यांक)
१५२६ किलोमीटर लंबा यह राजमार्ग पठानकोट, पंजाब को समाखियाली, गुजरात (काँदला) के पास) से जोड़ता है। इसका रूट पठानकोट - अमृतसर - भटिंडा - गंगानगर - बीकानेर - जैसलमेर - बाड़मेर - समाखियाली है।
राष्ट्रीय राजमार्ग २१९ (भारत, पुराना संख्यांक)
१५० किलोमीटर लंबा यह राजमार्ग दक्षिण भारत में मदनापल्ली को कुप्पम के रास्ते कृश्नागिरि से जोड़ता है।
राष्ट्रीय राजमार्ग २२८ (भारत, पुराना संख्यांक)
३७४ किलोमीटर लंबा यह राजमार्ग गुजरात प्रदेश में साबरमती आश्रम से निकलकर दाँडी तक जाता है। इसका रूट साबरमती आश्रम - नादियाड - आनंद - सूरत, गुजरात - नवसारी -दाँडी है।
निंगशिया
निंगशिया या निंगशिया हुई () जनवादी गणतंत्र चीन का एक स्वशासित प्रदेश है। यह चीन के हान चीनी जाती वाले इलाक़ों के उत्तर-पश्चिम में स्थित है और इसमें मुस्लिम हुई लोग रहते हैं। इसकी राजधानी यिनचुआन शहर है। निंगशिया लोएस पठार पर स्थित है और पीली नदी (ह्वांग हो) इसमें से गुज़रती है। इसकी पूर्वोत्तरी सीमा पर चीन की महान दीवार चलती है। निंगशिया का कुल क्षेत्रफल ६६,००० वर्ग किमी है और सन् २०१० की जनगणना में इसकी आबादी ६३,०१,३५० अनुमानित की गई थी।
तिब्बत स्वायत्त क्षेत्र
तिब्बत स्वायत्त क्षेत्र (Tibet Autonomous Region ; तिब्बती: བོད་རང་སྐྱོང་ལྗོངས་, पारंपारिक चीनी: 西藏自治區, सरल चीनी:西藏自治区) चीन के दक्षिणी-पश्चिमी भाग में स्थित एक प्रान्त-स्तरीय स्वायत् क्षेत है। पहले यह क्षेत्र तिब्बत था जिसे चीन ने १९६५ में 'तिब्बत स्वायत्त क्षेत्र' नाम दे दिया। इसके पहले चीन ने १९५९ में तिब्बती विद्रोह के समय तिब्बत के सैकड़ों वर्षों से चले आ रहे तिब्बत के शासी परिषद कशाग को समाप्त कर दिया था। इस प्रकार यह कदम तिब्बत पर चीन के कब्जे को और मजबूत बनाने के लिए उठाया गया कदम था।
तिब्बत स्वायत्त क्षेत्र, चीन का दूसरा सबसे बड़ा प्रान्त-स्तरीय प्रभाग है। इसमें परम्परागत नृजातीय-सांस्कृतिक तिब्बत का लगभग आधा भाग सम्मिलित है। इसका क्षेत्रफल लगभग १२ लाख वर्ग किलोमीटर है। इस क्षेत्र का जनसंख्या घनत्व बहुत कम है।
भीतरी मंगोलिया
भीतरी मंगोलिया (Öbür Monggol-un Öbertegen Jasahu Oron, 内蒙古自治区) चीन का एक स्वायत्त क्षेत्र है।
गुआंगशी
गुआंगशी () जनवादी गणराज्य चीन के दक्षिणी भाग में स्थित एक प्रांत है। इस प्रान्त की राजधानी नाननींग () है। चीनी प्रशासन प्रणाली में इसे एक 'स्वशासित' (ऑटोनोमस) प्रदेश का दर्जा हासिल है। क्योंकि इस प्रांत में बहुत से झुआंग लोग बसते हैं इसलिए इसका औपचारिक नाम गुआंगशी झुआंग स्वशासित प्रदेश () है।
बरात
बरात भारतीय उपमहाद्वीप में किसी शादी के दौरान दुल्हे के घर से दुल्हन के घर जाने वाले लोगों के समूह को कहते हैं। इस क्षेत्र में अक्सर दूल्हा घोड़ी पर चढ़कर अपने सगे-सम्बन्धियों और दोस्तों की बरात लेकर विवाह-स्थल पर जाता है, जो अक्सर दुल्हन का घर होता है।
राष्ट्रीय राजमार्ग १६ (भारत, पुराना संख्यांक)
४६० किलोमीटर लंबा यह राजमार्ग निज़ामाबाद को जगदलपुर से जोड़ता है। इसका रूट निज़ामाबाद - माँचेरल - भोपालपतनम - जगदलपुर है।
राष्ट्रीय राजमार्ग १७ (भारत, पुराना संख्यांक)
१२६९ किलोमीटर लंबा यह राजमार्ग मुंबई को एरनाकुलम से जोड़ता है। इसका रूट पानवेल - महद - खेड - चिपलुन - संगमेश्वर - सावंतवाडी - पणजी - करवर - मैंगलोर - कन्नूर - कोज़ीकोड - फेरोख - कुतीपुरम - पुडु - पोनानी - चौघाट - कन्नूर - इदपल्ली (राष्ट्रीय राजमार्ग 47 के पास) है। ्यह मुख्यत: अरब सागर के समानांतर चलता है।
राष्ट्रीय राजमार्ग १७ए (भारत, पुराना संख्यांक)
१९ किलोमीटर लंबा यह राजमार्ग गोआ में कोर्टलम को मढ़गाव से जोड़ता है।
राष्ट्रीय राजमार्ग १७बी (भारत, पुराना संख्यांक)
४० किलोमीटर लंबा यह राजमार्ग गोआ में पोंडा को वास्को से जोड़ता है।
राष्ट्रीय राजमार्ग १८ (भारत, पुराना संख्यांक)
३६९ किलोमीटर लंबा यह राजमार्ग आन्ध्र प्रदेश में कुर्नूल को चित्तूर से जोड़ता है।
राष्ट्रीय राजमार्ग २१ (भारत, पुराना संख्यांक)
३२३ किलोमीटर लंबा यह राजमार्ग चंडीगढ़ से मनाली तक जाता है। इसका रूट चंडीगढ़ - रोपड़ - बिलासपुर - सुंदरनगर - मंडी - कुल्लू - मनाली है।
लंदन अंडरग्राउंड
लंदन अंडरग्राउंड लंदन में ट्रांसपोर्ट फ़ॉर लंदन (सार्वजनिक परिवहन) का इलेक्ट्रॉनिक रेलवे व्यवस्था है।
होक्काइदो
होक्काइदो (जापानी: 北海道) जापान का दूसरा सबसे बड़ा द्वीप है और जापान के प्रान्तों में से सबसे बड़ा तथा सबसे उत्तरी प्रांत है। यह होन्शू द्वीप से उत्तर में है और इन दोनों के बीच त्सुगारू जलडमरू का समुद्री क्षेत्र आता है। आधुनिक काल में इन दोनों द्वीपों के बीच समुद्र के फ़र्श के नीचे से निकलने वाली सेइकान सुरंग है जिसमें एक रेलमार्ग बना हुआ है। होक्काइदो का सब से बड़ा शहर सप्पोरो (札幌市) उसकी राजधानी भी है।
होक्काइदो का कुल क्षेत्रफल ८३,४५३ वर्ग कि॰मी॰ है (यानि लगभग भारत के अरुणाचल प्रदेश राज्य के बराबर और सन् २०१० में इसकी आबादी ५५,०७,४५६ थी। इसपर ६८ ज़िले स्थित हैं।
होक्काइदो पर आइनू, गिलयक और ओरोक जातियों के पूर्वज लगभग २०,००० वर्ष पूर्व आकर बस गए थे। ऐतिहासिक रूप से इस द्वीप का सबसे पहला ज़िक्र सन् ७२० ईसवी में पूरी की गई "निहोन शोकी" (日本書紀, अर्थ: "जापान के इतिहास-वृत्तांत") नामक ग्रन्थ में मिलता है। इस पुस्तक में होन्शू से बड़ी सेना लेकर आबे नो हिराफ़ू (阿部 比羅夫) नाम का एक राज्यपाल वातारिशिमा नामक स्थान पर गया और वहाँ उसका पाला एमिशी नामक जाति से पड़ा। बहुत से इतिहासकारों का मानना है कि वातारिशिमा वास्तव में होक्काइदो था और एमिशी लोग आधुनिक आइनू जाति के पूर्वज थे। धीरे-धीरे जापान के लोग होक्काइदो जाकर बसने लगे। आइनूओं और उनमें झड़पें हुई और जापानी जीतते गए। जापानियों ने आइनूओं को एक ज़मीनदारी व्यवस्था में निचले दर्जे पर कर दिया। १६६९-१६७२ के काल में शाकुशाइन नामक मुखिये के नेतृत्व में आइनूओं ने विद्रोह किया जो कुचला गया।
इस काल में रूस पूर्वी दिशा में फैलकर साइबेरिया का मालिक हो गया और होक्काइदो से उत्तर में स्थित कमचातका प्रायद्वीप पर भी आ गया। जापान को इस से ख़तरा लगा और होक्काइदो पर जापानी की केन्द्रीय सरकार ने अपना नियंत्रण बढ़ा दिया। उस समय होक्काइदो को ऍज़ोची बुलाया जाता था। १८६८ में एक जापानी गुट ने इसे "ऍज़ो गणराज्य" के नाम से स्वतन्त्र घोषित कर दिया लेकिन मई १८६९ में इस प्रयास को कुचल दिया गया। रूस का ख़तरा देखते हुए जापान ने ऍज़ोची पर अपना क़ब्ज़ा संगठित करने की ठानी। इसमें कुछ अमेरिकी कृषि विशेषज्ञों की भी मदद ली गई। १८७० से १८८० के दशक में इस द्वीप में बहुत जापानी आ बसे और द्वीप की जनसंख्या ५८,००० से बढ़कर २४०,००० हो गई। १८६८ में बहाल हुई मेइजी सरकार ने इस द्वीप को नया नाम देने की सोची। कई नाम प्रस्तावित हुए, लेकिन "होक्काइदो" चुना गया, जिसका अर्थ "उत्तरी घेरा" था।
होक्काइदो जापान के सुदूर उत्तर में स्थित है और रूस के समीप है। इसके तट प्रशांत महासागर, ओख़ोत्स्क सागर और जापान सागर से मिलते हैं। द्वीप के केंद्र में बहुत से पहाड़ और ज्वालामुखीय पठार हैं जो ढलान के बाद तटवर्ती मैदान बन जाते हैं। इसके उत्तर में कुरील द्वीप समूह स्थित है। होक्काइदो दुनिया का २१वा सब से बड़ा द्वीप है।
होक्काइदो ग्रीष्मऋतु में काफ़ी ठंडा रहता है और इसकी शीतऋतु बहुत सर्द होती है। अगस्त के महीने का औसत तापमान १७ से २२ सेंटीग्रेड और जनवरी का औसत तापमान -१२ से -४ सेंटीग्रेड होता है। सर्दियों बर्फ़ बहुत पड़ती है लेकिन लगातार हिमपात की बजाए यहाँ समय-समय पर आने वाले भारी बर्फ़ीले तूफ़ानों से हिम अधिक पड़ता है। बर्फ़ से ढके हुए पहाड़ों पर स्की और अन्य हिम-खेल लोकप्रीय है। हर साल फ़रवरी में होने वाला "सप्पोरो हिम त्यौहार" विश्व भर में मशहूर है।
क्यूशू
क्यूशू (जापानी: 九州, "नौ प्रान्त") जापान के चारों मुख्य द्वीपों में से तीसरा सब से बड़ा और सब से दक्षिणपश्चिमी द्वीप है। कुल मिलकर क्यूशू का क्षेत्रफल ३५,६४० वर्ग किमी है और इसकी जनसँख्या सन् २००६ में १,३२,३१,९९५ थी। यह होन्शू और शिकोकू द्वीपों के दक्षिण-पश्चिम में स्थित है। प्राचीनकाल में क्यूशू को कुछ अन्य नामों से भी बुलाया जाता था, जैसे के क्यूकोकु (九国, "नौ राज्य"), चिनज़इ (鎮西, "अधिकृत क्षेत्र से पश्चिम") और त्सुकुशी-नो-शीमा (筑紫島,"त्सुकुशी का द्वीप")। क्यूशू और इसके इर्द-गिर्द के छोटे द्वीपों को इतिहास में साऍकाऍदो (西海道, "पश्चिमी समुद्री घेरा") भी बुलाया जाता था।
क्यूशू की ज़मीन पहाड़ी है और इसपर १,५९१ मीटर (५,२२० फ़ुट) ऊंचा आसो ज्वालामुखी है, जो जापान का सब से सक्रीय ज्वालामुखी है। पूरे द्वीप पर कई सारे गरम पानी के चश्मे हैं जो ज़मीन के नीचे चल रही प्लेट विवर्तनिकी की उथल-पुथल का संकेत हैं। क्यूशू के पूर्वी ओइता प्रान्त में स्थित बॅप्पु (別府市) के चश्मे और आसो ज्वालामुखी के आसपास के चश्मे बहुत मशहूर हैं। इन गरम चश्मों में कुछ अनूठे चरमपसंदी सूक्ष्मजीव पाए जाते हैं, यानि ऐसे माइक्रोब जो खौलती हुई गर्मी या अन्य चरम वातारवरण में पनपते हैं।
आधुनिक क्यूशू क्षेत्र में क्यूशू द्वीप पर स्थित सात और ओकिनावा प्रांत मिलाकर कुल आठ प्रांत शामिल हैं - क्षेत्रफल के हिसाब से क्यूशू दुनिया का ३७वा सब से बड़ा द्वीप है और जनसँख्या के अनुसार १३वा सब से अधिक आबादी वाला।
क्यूशू में चावल, चाय, तम्बाकू, शकरक़न्दी और सोय उगाया जाता है। यह द्वीप रेशम के उत्पादन के लिए भी प्रसिद्ध है। क्यूशू पर कई प्रकार के चीनी के बासन-प्याले बनाए जाते हैं। फ़ुकुओका, नागासाकी, किताक्यूशू और ओइटा जैसे उत्तरी इलाक़ों में भारी कारख़ाने भी मौजूद हैं। जब यह सन् २०१० में मापा गया, क्यूशू क्षेत्र में ग्रैजुएट लोगों का बेरोज़गारी दर जापान के किसी भी अन्य क्षेत्र से अधिक था और उस वर्ष यहाँ के केवल ८८.९% ग्रैजुएट लोगों को स्थाई रोज़गार मिला हुआ था।
शिकोकू
शिकोकू (जापानी: 四国, "चार प्रान्त") जापान के चारों मुख्य द्वीपों में से सब से छोटा और सब से कम आबादी वाला द्वीप है। यह २२५ किमी लम्बा है और इसकी चौड़ाई ५० और १५० किमी के बीच (जगह-जगह पर अलग) है। कुल मिलकर शिकोकू का क्षेत्रफल १८,८०० वर्ग किमी है और इसकी जनसँख्या सन् २००५ में ४१,४१,९५५ थी। यह होन्शू द्वीप के दक्षिण में और क्यूशू के पूर्व में स्थित है।
शिकोकू क्षेत्र में चार प्रांत आते हैं: एहिमे, कागावा, कोची और तोकुशिमा। १८,८०० वर्ग किमी के क्षेत्रफल के साथ शिकोकू विश्व का ५०वा सब से बड़ा द्वीप है। इसपर एक पर्वत शृंखला है जो पूर्व और पश्चिम चलती है और द्वीप को दो हिस्सों में बांटती है - एक छोटा सा उत्तरी भाग जो सेतो भीतरी सागर के छोर पर है और एक बड़ा दक्षिणी भाग जो प्रशांत महासागर से लगता है। शिकोकू के ज़्यादातर निवासी उत्तरी भाग में रहते हैं और (सिवाय एक के) द्वीप के सारे मुख्य शहर भी इसी उत्तरी भाग में हैं।
शिकोकू का सब से ऊंचा पहाड़ इशिज़ूची पहाड़ है जो १,९८२ मीटर (६,५०३ फ़ुट) ऊंचा है। इसी इशिज़ुची पहाड़ के पास से शिकोकू की सब से लम्बी नदी, योशिनो नदी, शुरू होती है और पूर्व की ओर चलती है। १९६ किमी का सफ़र तय करने के बाद यह तोकुशिमा के शहर के पास समुद्र में जा मिलती है।
इस उत्तरी इलाक़े में उद्योग काफ़ी विकसित है और एक ताम्बे की खान भी मौजूद है। इसके पूर्वी भाग में उपजाऊ मैदान हैं जहाँ चावल, गेहूं और जौ उगाया जाता है। पूरे उत्तरी इलाक़े में फल भी उगाये जाते हैं, जैसे की नींबू, संतरे, तेंदू (पर्सिम्मन), आड़ू और अंगूर। शिकोकू का दक्षिणी भाग पहाड़ी इलाक़ा है और यहाँ कम लोग रहते हैं। दक्षिणी हिस्से में सिर्फ एक छोटा मैदानी इलाक़ा है जहाँ कोची शहर बसा हुआ है। इस क्षेत्र में सर्दियों में ज़्यादा ठण्ड नहीं पड़ती इसलिए ग़ैर-मौसमी सब्ज़ियाँ उगाई जाती हैं। यहाँ के वनों को भी काग़ज़ बनाने के काम लाया जाता है।
जापान के चारों बड़े द्वीपों में से शिकोकू अकेला है जिसपर कोई ज्वालामुखी स्थित नहीं है।
शिकोकू अपने "८८ मंदिरों की तीर्थयात्रा" के लिए जापान-भर में मशहूर है, जो कूकाए (空海) नामक प्राचीन बौध संत के साथ सम्बंधित है। पुराने ज़माने में श्रद्धालु पैरों पर चलकर इन मंदिरों के दर्शन किया करते थे, लेकिन आजकल बसों में मंदिर-से-मंदिर जाते हैं। शिकोकू में यह तीर्थयात्री अपनी सफ़ेद जैकिटों से पहचाने जा सकते हैं, जिनपर जापानी में "दोग्यो निनिन" लिखा होता है (जिसका अर्थ है "दो लोग जो इकठ्ठे सफ़र कर रहे हों")।
तोकुशिमा प्रान्त में अगस्त के महीने में ओबोन (お盆) त्यौहार मनाया जाता है, जिसका मक़सद अपने पूर्वजों को स्मरण करना और श्रद्धांजलि देना है। इसका एक आयोजन "आवा ओदोरी" नाच है जिसमें सैंकड़ों श्रद्धालु नाचकर शहर की सड़कों पर चलते हैं। इस देखने जापान के अन्य ईलाक़ों और विदेश से हर वर्ष १३ लाख पर्यटक आते हैं।
होन्शू
होन्शू () जापान का सबसे बड़ा द्वीप है। यह त्सुगारु जलडमरू के पार होक्काइदो द्वीप से दक्षिण में, सेतो भीतरी सागर के पार शिकोकू द्वीप के उत्तर में और कानमोन जलडमरू के पार क्यूशू द्वीप से पूर्वोत्तर में स्थित है। होन्शू दुनिया का सातवा सबसे बड़ा द्वीप है और इंडोनीशिया के जावा द्वीप के बाद विश्व का दूसरा सर्वाधिक जनसँख्या वाला द्वीप भी है। जापान की राजधानी टोक्यो होन्शु के मध्य-पूर्व में स्थित है। होन्शू पर सन् २००५ में १०.३ करोड़ लोग रह रहे थे। इसका क्षेत्रफल २,२७,९६२ वर्ग किमी है, जो ब्रिटेन से ज़रा बड़ा है और भारत के उत्तर प्रदेश राज्य से ज़रा छोटा है।
जापानी भाषा में 'होन शू' का अर्थ 'मुख्य प्रांत' होता है।
होन्शू का अधिकतर भाग एक पहाड़ी इलाक़ा है जिसपर बहुत से ज्वालामुखी भी फैले हुए हैं। इस द्वीप पर अक्सर भूकंप आते रहते हैं और मार्च २०११ में आये ज़लज़ले ने पूरे द्वीप को अपनी जगह से २.४ मीटर हिला दिया था। जापान का सबसे ऊँचा पहाड़, ३,७७६ मीटर (१२,३८८ फ़ुट) लम्बा फ़ूजी पर्वत, होन्शू पर स्थित है और एक सक्रीय ज्वालामुखी है। इस पूरे द्वीप के मध्य में कुछ पर्वतीय श्रृंखलाएं चलती हैं जिन्हें सामूहिक रूप से 'जापानी आल्प्स' () के नाम से जाना जाता है। होन्शू पर कई नदियाँ स्थित हैं, जिनमें जापान की सबसे लम्बी नदी, शिनानो नदी () भी शामिल है।
होन्शू के मध्य पूर्व में 'कान्तो मैदान' () है, जहाँ भारी कृषि की परंपरा है और उद्योग बहुत विकसित है। टोक्यो शहर इसी मैदान में स्थित है। टोक्यो के अलावा ओसाका, कोबे, नागोया और हिरोशीमा जैसे कुछ अन्य महत्वपूर्ण नगर भी होन्शू पर ही स्थित हैं। कान्तो मैदान और नोबी मैदान नामक एक अन्य मैदानी क्षेत्र में चावल और सब्ज़ियों की भारी पैदावार होती है। इनके अतिरिक्त होन्शू पर सेब और अन्य फल भी उगाए जाते हैं।
प्रशासनिक रूप से होन्शू को पांच क्षेत्रों और ३४ प्रान्तों (प्रीफ़ॅक्चरों) में बांटा जाता है। होन्शू के इर्द-गिर्द के कुछ छोटे द्वीप भी इन्ही प्रान्तों में शामिल किये जाते हैं। होन्शू के क्षेत्र और उनके प्रांत इस प्रकार हैं:
राष्ट्रीय राजमार्ग २०३ (भारत, पुराना संख्यांक)
५९ किलोमीटर लंबा यह राजमार्ग उड़ीसा में भुवनेश्वर को पुरी से जोड़ता है। है।
राष्ट्रीय राजमार्ग २०४ (भारत, पुराना संख्यांक)
१२६ किलोमीटर लंबा यह राजमार्ग महाराष्ट्र में रत्नागिरि को कोल्हापुर से जोड़ता है।
राष्ट्रीय राजमार्ग २०१ (भारत, पुराना संख्यांक)
३१० किलोमीटर लंबा यह राजमार्ग उड़ीसा में बोरिगुमा को बारगढ़ से जोड़ता है।
राष्ट्रीय राजमार्ग २११ (भारत, पुराना संख्यांक)
४०० किलोमीटर लंबा यह राजमार्ग महाराष्ट्र में शोलापुर को औरंगाबाद से जोड़ता है। इसका रूट शोलापुर - ओसमानाबाद – [औरंगाबाद]] है।
बीबीसी
ब्रिटिश ब्रॉडकास्टिंग कॉरपोरेशन (बीबीसी) यूनाइटेड किंगडम का राष्ट्रीय प्रसारक है। वेस्टमिंस्टर, लंदन में ब्रॉडकास्टिंग हाउस में इसका मुख्यालय है; यह दुनिया का सबसे पुराना राष्ट्रीय प्रसारक है, और कर्मचारियों की संख्या के हिसाब से दुनिया का सबसे बड़ा प्रसारक है, जिसमें कुल मिलाकर 22,000 से अधिक कर्मचारी कार्यरत हैं, जिनमें से 19,000 से अधिक सार्वजनिक क्षेत्र के प्रसारण में हैं। बीबीसी के कर्मचारियों की कुल संख्या 35,402 है जिसमें अंशकालिक, लचीला और निश्चित अनुबंध वाले कर्मचारी शामिल हैं।
बीबीसी की स्थापना एक रॉयल चार्टर के तहत की गई है और यह 'डिजिटल, संस्कृति, मीडिया और खेल राज्य सचिव' के साथ अपने समझौते के तहत काम करती है। इसका काम मुख्य रूप से एक वार्षिक टेलीविज़न लाइसेंस शुल्क द्वारा वित्त पोषित किया जाता है, जो सभी ब्रिटिश परिवारों, कंपनियों और संगठनों से लाइव टेलीविज़न प्रसारण और आईप्लेयर कैच-अप प्राप्त करने या रिकॉर्ड करने के लिए किसी भी प्रकार के उपकरण का उपयोग करने के लिए लिया जाता है। शुल्क ब्रिटिश सरकार द्वारा निर्धारित किया जाता है, संसद द्वारा सहमति व्यक्त की जाती है, और बीबीसी के रेडियो, टीवी और यूके के देशों और क्षेत्रों को कवर करने वाली ऑनलाइन सेवाओं को निधि देने के लिए उपयोग किया जाता है। 1 अप्रैल 2014 से, इसने बीबीसी वर्ल्ड सर्विस (1932 में बीबीसी एम्पायर सर्विस के रूप में लॉन्च) को भी वित्त पोषित किया है, जो 28 भाषाओं में प्रसारित होता है और अरबी और फ़ारसी में व्यापक टीवी, रेडियो और ऑनलाइन सेवाएं प्रदान करता है।
बीबीसी के राजस्व का लगभग एक चौथाई हिस्सा इसकी वाणिज्यिक सहायक बीबीसी स्टूडियो (पूर्व में बीबीसी वर्ल्डवाइड) से आता है, जो बीबीसी के कार्यक्रमों और सेवाओं को अंतरराष्ट्रीय स्तर पर बेचता है और बीबीसी की 24 घंटे की अंग्रेजी भाषा की समाचार सेवाओं बीबीसी वर्ल्ड न्यूज़ और बीबीसी डॉट कॉम से भी वितरित करता है। बीबीसी ग्लोबल न्यूज़ लिमिटेड द्वारा प्रदान किया गया। 2009 में, कंपनी को अपनी अंतरराष्ट्रीय उपलब्धियों के सम्मान में एंटरप्राइज के लिए क्वीन्स अवार्ड से सम्मानित किया गया।
ह्वांगहो
ह्वांगहो या ह्वांगहे या ह्वांगहा जिसे पीली नदी भी कहा जाता है, चीन से होकर बहने वाली एक नदी है। लम्बाई के हिसाब से यह विश्व में सातवाँ स्थान रखती है। == नदी की लम्बाई (किलोमीटर मे 4845  किलोमीटर लंबाई, चीन में यह दूसरे नंबर पर है, सबसे लंबी नदी और 5464 किलोमीटर (3,395 मील) की अनुमानित लंबाई में दुनिया में छठा सबसे लंबे समय तक।
पश्चिमी चीन के किंघाई प्रांत में बायन हर पहाड़ों में मूल, यह बोहै सागर में नौ चीन के प्रांतों और खाली माध्यम से बहती है। पीली नदी बेसिन 1900 किमी (1180 मील) और 1100 किलोमीटर (684 मील) की उत्तर दक्षिण सीमा के एक पूर्व पश्चिम सीमा है। इसकी कुल बेसिन क्षेत्र 742443 वर्ग किमी (290,520 मील ²) है.
पीली नदी अपनी बेसिन के रूप में "चीनी सभ्यता का उद्गम स्थल" कहा जाता है - विशेष रूप से, वी घाटी लंबे ओर्दोस् पाश में कटौती - कि प्राचीन चीनी सभ्यता के जन्मस्थान और जल्दी चीनी इतिहास में सबसे समृद्ध क्षेत्र था। हालाँकि, अक्सर विनाशकारी बाढ़ और कभी कभी उसके आसपास के क्षेत्रों के स्तर से ऊपर, नदी बिस्तर के लगातार उन्नयन द्वारा निर्मित पाठ्यक्रम परिवर्तन भी यह अवांछनीय नाम "चीन के दुख" और अर्जित की है "हान के बेटे का संकट।"
राष्ट्रीय राजमार्ग २४ (भारत, पुराना संख्यांक)
४३८ किलोमीटर लंबा यह राजमार्ग दिल्ली से निकलकर उत्तर प्रदेश की राजधानी लखनऊ तक जाता है। इसका रूट दिल्ली - बरेली - लखनऊ है।
राष्ट्रीय राजमार्ग २१ए (भारत, पुराना संख्यांक)
राष्ट्रीय राजमार्ग २१ए - ६५ किलोमीटर लंबा यह राजमार्ग पिंजौर से निकलकर हिमाचल प्रदेश में स्वारघाट तक जाता है। इसका रूट पिंजौर - बद्दी - नालागढ़ - स्वारघाट है। स्वारघाट में यह राष्ट्रीय राजमार्ग २१ से जुड़ता है।
अमेज़न नदी
आमेजन या अमेजॉन या आमेजॉन (पुर्तगाली: Rio Amazonas; स्पेनी: Río Amazonas; अंग्रेजी: Amazon River) दक्षिण अमेरिका से होकर बहने वाली एक नदी है। आयतन के हिसाब से यह विश्व की सबसे बड़ी और लम्बाई के हिसाब से दूसरी नदी है। यह ब्राजील, पेरु, बोलविया, कोलम्बिया तथा इक्वाडोर से होकर बहती है। यह पेरु के एंडीज़ पर्वतमाला से निकलकर पूर्व की ओर बहती है, और अटलांटिक महासागर में मिलती है। इसकी प्रवाह-घाटी विश्व में वृहत्तम है, तथा इसमें जल की प्रवाह दर इसके बाद की आठ नदियों के योग से भी अधिक है। इसके लम्बे-चौडे पाट के कारण इस नदी पर पुलों का अभाव है।
अमेज़न के वर्षावन दुनिया में सबसे बड़े हैं। इसका कुल क्षेत्रफल 70 लाख वर्ग किलोमीटर है, जोकि पूरे दक्षिण अमरीकी प्रायद्वीप का 40 प्रतिशत हिस्सा है। अमेज़न के जंगल धरती के पर्यावरण संतुलन में बेहद अहम भूमिका निभाते हैं, इसलिए उसे 'धरती का फेफड़ा' कहा जाता है।
अमेज़न जैव विविधता का केंद्र है और यहाँ जीव-जंतुओं और वनस्पतियों के बेशुमार किस्में पाई जाती हैं। अमेज़न के वर्षावन से होकर बहने वाली 6,437 से 7000 किलोमीटर लंबी मानी जाती है। इसकी चोड़ाई 140 किलोमीटर है ।
अमेज़न के किनारों पर नौ देशों के लगभग तीन करोड़ लोग बसते हैं। ये देश हैं-- ब्राज़ील, बोलिविया, पेरू, इक्वेडोर, कोलंबिया, वेनेज़ुएला, गयाना, फ्रेंच गयाना और सूरीनाम। इनमें दो-तिहाई आबादी ब्राज़ील के लोगों की है।
लगभग एक सदी तक अमेज़ॅन का सबसे दूरस्थ स्रोत अपूर्मिक नदी जल निकासी को माना जाता रहा हैं। फिर २०१४ मे अमरिकी जेम्स काँटोस और निकोलस त्रिपिसिच के एक अध्ययन में, अमेज़ॅन के सबसे दूर के स्रोत वास्तव में रिओ मंटारो ड्रेनेज को बताया गया है। बेलेम, अटलांटिक महासागर में नदी के मुहाने पर प्रमुख शहर और बंदरगाह है। जहां अमेज़न का मुहाना है, इसकी स्पष्ट स्थित और यह कितना व्यापक है, विवादास्पद है, जिसका कारण उस क्षेत्र की अजीब भूगोलिक संरचना है।
अमेज़ॅन की 1100 से अधिक सहायक नदियां हैं, जिनमें से 12 नदियाँ की लंबाई 1,500 किलोमीटर (930 मील) हैं। अमेज़न नदी के दक्षिण में स्थित दक्षिणी अमरीका
सिचुआन
सिचुआन ( या सचवान (Szechwan)) जनवादी गणराज्य चीन के दक्षिणी भाग में स्थित एक प्रांत है। इस प्रान्त की राजधानी चेंगदू है। चीन द्वारा तिब्बत पर नियंत्रण पाने से पहले सिचुआन के कुछ इलाक़े तिब्बत का हिस्सा हुआ करते थे और ऐतिहासिक रूप से यह प्रान्त चीन और तिब्बत के बीच खींचातानी का क्षेत्र रहा है।
सिचुआन प्रान्त के दो बहुत भिन्न भाग हैं: पूर्वी भाग ऊपजाऊ सिचुआन द्रोणी के मैदान में स्थित है जबकि पश्चिमी भाग बहुत पहाड़ी है और तिब्बत के पठार का सुदूर पूर्वी भाग है। यहीं पश्चिमी क्षेत्र में प्रान्त का सबसे ऊँचा पहाड़ गोन्गा शान (उर्फ़ मिन्या कोन्का) स्थित है। सिचुआन का खाना विश्व प्रसिद्ध है और इसमें मिर्च के प्रयोग पर ज़ोर दिया जाता है।
इस प्रदेश का मध्य भाग लाल बेसिन का पठार कहलाता है। यह प्राय: चारों ओर से पहाड़ों द्वारा घिरा हुआ है। इस प्रांत का अधिकांश भाग पहाड़ी है। चेंगटू मैदान एकमात्र समतल एवं उपजाऊ मैदान है। इस मैदान में मिन नदी की नहरों द्वारा सिंचाई होती है और धान मुख्य उपज है। यहाँ जनसंख्या का घनत्व २,३९२ व्यक्ति प्रति वर्ग मील है, जबकि शीकांग (Sikang) प्रांत की सीमा पर यह घनत्व केवल ११ व्यक्ति प्रति वर्ग मील है। सचवान का अर्थ 'चार नदियों' से है। मिन, तो, फू ओर क्याओलिंग नदियों के मिलने से यांग्त्सीक्यांग, बनती है और उत्तर से दक्षिण लाल बेसिन में बहती है।
चारों ओर पर्वतों से घिरे होने के कारण, यहाँ का ताप अधिक नहीं हो पाता। लाल बेसिन के चुंगकिंग नगर का दिसंबर, जनवरी का ताप ९.५ डिग्री सें. एवं जुलाई जगस्त का औसत ताप २० डिग्री से २८डिग्री सें. रहता है। वार्षिक वर्षा ४० इंच होती है। सम या मृदु जलवायु के कारण सचवान प्रांत में अनेक प्रकार की कृषि होती है। पहाड़ी ढालों पर, सीढ़ीनुमा खेतों में, साल में दो तीन फसलें उगाई जाती हैं। जाड़े में गेहूँ, जौ, राई, ज्वार, बाजरा, सोयाबीन और मटर तथा गरमी में धान (विशेषकर चेंगटू के निकट मैदानी भाग में), गन्ना, सन, तिल (sesamum), दलहन, मक्का, आलू, तंबाकू, शहतूत और नारंगी की उपज होती है।
यहाँ पाए जानेवाले मुख्य खनिज कोयला, लोहा, ताँबा, सोना, चाँदी, सीसा, नमक एवं ऐंटिमनी हैं, जो प्रांत के विभिन्न भागों में खोदकर निकाले जाते हैं। पेट्रोल एवं प्राकृतिक गैस उद्योग डज़कुंग (Tzekung) या डजल्यूजिंग (Tzeliutsing) में विकसित है। १९३७ ई. के चीन-जापान युद्ध के काल से ही इस प्रांत का औद्योगिक विकास हो रहा है। यहाँ लौह, इस्पात, शराब, वस्त्र, दवा, रंजक, विद्युत् एवं मशीन यंत्र तथा घमन भट्टियों और औद्योगिक मशीन यंत्रों के निर्माण के कारखाने हैं। इस प्रांत से ऊन, चमड़ा, तुंग तेल, रेशम, रैमी (ramie), चाय, तंबाकु और रेवत चीनी (rhubarb) नामक जड़ी का निर्यात होता है। यांग्त्सीक्यांग एवं उसकी सहायक नदियों द्वारा गमनागमन होता है। चुंगकिंग बंदरगाह से चेंगटू नग तक सड़क एवं रेलमार्ग बना हुआ है। सचवान को समीपवर्ती प्रांतों से जोड़ने के लिए हज़ारों मील पक्की सड़कें बनाई गई हैं।
हेइलोंगजियांग
हेइलोंगजियांग () जनवादी गणराज्य चीन के सुदूर पूर्वोत्तर में स्थित एक प्रांत है जो ऐतिहासिक मंचूरिया क्षेत्र का भाग है। हेइलोंगजियांग का मतलब 'काली अझ़दहा नदी' होता है, जो चीनी भाषा में अमूर नदी का नाम है। चीनी भावचित्रों में इसका संक्षिप्त एकाक्षरी चिह्न '黑' (हेइ) है। इस इलाक़े को मान्छु भाषा में 'साहालियान उला' () कहते हैं और मंगोल भाषा में भी इसका नाम क़ारामोएरिन (यानि 'काली नदी') है। उत्तर और पूर्व में इस प्रांत की सीमाएँ रूस को लगती हैं। हेइलोंगजियांग प्रांत की राजधानी और सबसे बड़ा शहर हारबिन है। चीन के सबसे उत्तरी और सबसे पूर्वी स्थान दोनों इसी प्रांत में पड़ते हैं। इस शहर में बहुत सर्दी पड़ती है और यह सर्दियों में आयोजित होने वाले बर्फ़-मूर्तिकला उत्सवों के लिए प्रसिद्ध है। इस प्रांत में मान्छु, रूसी, मंगोल और बहुत से अन्य प्रभाव नज़र आते हैं।
अनहुइ
अनहुइ () जनवादी गणराज्य चीन का एक प्रांत है। यह पूर्वी चीन में यांग्त्से नदी और हुअई नदी के पार स्थित है। इसकी राजधानी हेफ़ेई शहर है। ऐतिहासिक रूप से यहाँ एक 'वान' () नामक राज्य हुआ करता था। इस प्रान्त का उत्तरी हिस्सा उत्तरी चीनी मैदान का भाग है जबकि मध्य-उत्तरी हिस्सा हुअई हे नदी के जलसम्भर में आता है। दक्षिण में दाबिए पर्वतों की मौजूदगी से इलाक़ा बहुत पहाड़ी है। प्रान्त के उत्तरी और दक्षिणी हिस्सों में मौसम और अर्थव्यवस्था में बहुत अंतर है। उत्तर में गेंहू और शकरकंदी उगाई जाती है जबकि दक्षिण में चावल। अपने पूर्वी पड़ौसी राज्यों - झेजियांग और जिआंग्सू - के मुक़ाबले में अनहुइ एक पिछड़ा हुआ प्रांत माना जाता है। यहाँ पर बसने वाले अधिकतर लोग हान चीनी जाति के हैं। ऐतिहासिक रूप से अनहुइ हान चीनियों और अन्य जातियों के बीच का सरहदी इलाक़ा था जिस से यहाँ पर बहुत से युद्ध और अस्थिरता रहा करती थी।
राष्ट्रीय राजमार्ग २२ (भारत, पुराना संख्यांक)
राष्ट्रीय राजमार्ग २२- ४५९ किलोमीटर लंबा यह राजमार्ग अंबाला से भारत-तिब्बत (चीन) सीमा के पास शिपकिला तक जाता है। इसका रास्ता अंबाला - कालका - शिमला - नारकंडा - रामपुर - भारत चीन सीमा के पास शिपकिला है।
फ़ूज्यान
फ़ूज्यान या फ़ूजियान () जनवादी गणतंत्र चीन का एक प्रांत है। यह चीन के दक्षिण-पूर्वी तट पर स्थित है और इस से ताईवान जलडमरू के पार १८० किमी की समुद्री दूरी पर ताइवान द्वीप स्थित है। इस प्रांत का अधिकतर भाग जनवादी गणतंत्र चीन के क़ब्ज़े में है लेकिन किनमेन और मात्सु नामक दो द्वीपसमूह ताइवान द्वारा नियंत्रित हैं। इस प्रांत की राजधानी फ़ूझोउ शहर है।
फ़ूजियान प्रांत का अधिकतर हिस्सा पहाड़ी है और पारंपरिक रूप से इस क्षेत्र को 'आठ भाग पहाड़, एक भाग पानी, एक भाग खेत' () कहकर व्याख्यित किया जाता है। सन् २००९ में इसके ६२.९६% इलाक़े पर वन फैले हुए थे और यह पूरे चीन का सबसे वनग्रस्त प्रांत है। इस प्रांत का सबसे ऊँचा शिखर वुयी पर्वत शृंखला का २१५७ मीटर ऊँचा हुअन्गन्ग पहाड़ है।
इस प्रांत के अधिकतर लोग हान चीनी नसल के हैं और उनमें से एक 'हाक्का' नामक उपशाखा है जिनकी अपनी ही एक भाषा (हाक्का चीनी) और संस्कृति है। हाक्का लोग प्रांत के दक्षिण-पश्चिम भाग में बसते हैं। यहाँ एक शे () नामक अल्पसंख्यक जाति भी रहती है। दुनिया के अन्य भागों में बसने वाले बहुत से चीनी लोग, विशेषकर जो दक्षिण-पूर्वी एशिया (मसलन सिंगापुर) में बसते हैं, इसी प्रांत में जड़ें रखते हैं। फ़ूजियान प्रांत का इलाक़ा पहाड़ी होने की वजह से और सदियों से यहाँ आते भिन्न समुदायों के बसने के कारण यहाँ स्थान-स्थान पर भाषा बदल जाती है। कहा जाता है कि हर १० किलोमीटर में लोग एक-दुसरे को नहीं समझ पाते।
इस प्रांत में चीनी नौटंकी के स्थान-विशेष रूप हैं, जिनमें से मिन्जू नामक रूप मशहूर है।
हेबेई
हेबेई () जनवादी गणराज्य चीन के उत्तरी भाग में स्थित एक प्रांत है। हेबेई का अर्थ 'नदी से उत्तर' होता है, जो इस प्रांत की पीली नदी (ह्वांग हो) से उत्तर की स्थिति पर पड़ा है। हान राजवंश के ज़माने में यहाँ जी प्रांत होता था जिस वजह से हेबेई को चीनी भावचित्रों में संक्षिप्त रूप से '冀' (जी) लिखा जाता है। हेबेई का क्षेत्रफल १,८७,७०० वर्ग किमी है, यानि भारत के कर्नाटक राज्य से ज़रा कम। सन् २०१० की जनगणना में इसकी आबादी ७,१८,५४,२०२ थी, यानि भारत के तमिल नाडू राज्य से ज़रा कम। हेबेई की राजधानी और सबसे बड़ा शहर शिजियाझुआंग है।
डेलावेअर नदी
डेलावेअर नदी संयुक्त राज्य अमेरिका के अंध महासागर की तरफ बहने वाली नदी है। इसकी  डेलावेअर नदी न्यूयौर्क प्रान्त और पेन्सिलवेनिया प्रांत की सीमा भी बनाती है।
कुल लंबाई तकरीबन ४१० मील (६६० किलोमीटर) है।
हडसन नदी
हडसन नदी संयुक्त राज्य अमरीका के न्यूयॉर्क प्रांत के पूर्वी हिस्से में बहने वाली एक नदी है। अपने दक्षिणी छोर से यह नदी न्यूयौर्क और न्यू जर्सी प्रांतों की सीमा बाँधती है।  इस नदी का नाम इसको खोज़ने वाले हेनरी हडसन के नाम पर पड़ा है। हेनरी हडसन एक अंग्रेज़ थे जिन्होंने नीदरलैंड से शुरु किये समुद्री सफर के तहत इस नदी को खोज़ निकाला था।
हेनरी हडसन
हेनरी हडसन एक अंग्रेज़ थे जिन्होंने नीदरलैंड से शुरु किये समुद्री सफर के समय सन १६०९ में हडसन नदी को खोज़ निकाला था। इस नदी का नाम उनके नाम पर पड़ा है।
बीबीसी टेलिविज़न
बीबीसी टेलिविज़न (अंग्रेज़ी: BBC Television) एक बीबीसी का सेवा है।
राष्ट्रीय राजमार्ग २२४ (भारत, पुराना संख्यांक)
२९८ किलोमीटर यह राजमार्ग उड़ीसा में खोरधा को नयागढ़ और सोनापुरके रास्ते बालनगििर से जोड़ता है।
राष्ट्रीय राजमार्ग २२३ (भारत, पुराना संख्यांक)
३०० किलोमीटर यह राजमार्ग अंडमान और निकोबार में पोर्ट ब्लेअर को बाराताँग के रास्ते मायाबँदर से जोड़ता है।
राष्ट्रीय राजमार्ग २२२ (भारत, पुराना संख्यांक)
६१० किलोमीटर यह राजमार्ग महाराष्ट्र में कल्याण को आन्ध्र प्रदेश में निर्मल से जोड़ता है। इसका रूट कल्याण – अहमदनगर – परभणी - नांदेण – निर्मल है।
राष्ट्रीय राजमार्ग २२१ (भारत, पुराना संख्यांक)
३२९ किलोमीटर लंबा यह राजमार्ग आन्ध्र प्रदेश में विजयवाड़ा को भद्रचलम के रास्ते से छत्तीसगढ़ में जगदालपुर जोड़ता है।
राष्ट्रीय राजमार्ग २२० (भारत, पुराना संख्यांक)
२६५ किलोमीटर लंबा यह राजमार्ग दक्षिण भारत में कोल्लम को थेनी से जोड़ता है। इसका रूट कोल्लम - कोट्टार्क्कारा - अदूर - कोट्टयम - पामबड़ी - पोनकुनम - कंजिरापल्ली - मुद्दकयम - पिरुमेडु - वंडीपेरियार - कुमिली - थेनी है।
राष्ट्रीय राजमार्ग २१२ (भारत, पुराना संख्यांक)
२५० किलोमीटर लंबा यह राजमार्ग दक्षिण भारत में कोज़ीकोड को मैसूर के रास्ते कोलेगल से जोड़ता है।
राष्ट्रीय राजमार्ग २१० (भारत, पुराना संख्यांक)
१६०किलोमीटर लंबा यह राजमार्ग तमिलनाडु प्रदेश में त्रिचिनापल्ली से देवकोट्टई के रास्ते निकलकर रामनाथपुरम तक जाता है।
राष्ट्रीय राजमार्ग २०८ (भारत, पुराना संख्यांक)
२०६ किलोमीटर लंबा यह राजमार्ग केरल प्रदेश में कोल्लम से निकलकर तमिलनाडु में मदुरई तक जाता है। इसका रूट कोल्लम - कुन्दरा - कोट्टार्क्कारा - पुनालूर थेनमाला - अर्यन्कवु - शेन्कोटा - तेनकासी - राजपलयम - थिरुमंगलम (मदुरई) है।
राष्ट्रीय राजमार्ग २०७ (भारत, पुराना संख्यांक)
१५५किलोमीटर लंबा यह राजमार्ग कर्नाटक प्रदेश में होसुर से निकलकर तमिलनाडु में नीलमंगला तक जाता है।
राष्ट्रीय राजमार्ग २०६ (भारत, पुराना संख्यांक)
३६३ किलोमीटर लंबा यह राजमार्ग कर्नाटक प्रदेश में तुमकुर से निकलकर शिमोगा के रास्ते होनावर तक जाता है।
राष्ट्रीय राजमार्ग २०५ (भारत, पुराना संख्यांक)
४४२ किलोमीटर लंबा यह राजमार्ग दक्षिण भारत में अनंतपुर को रेनिगुंटा के रास्ते चेन्नई से जोड़ता है।
राष्ट्रीय राजमार्ग २३ (भारत, पुराना संख्यांक)
४५९ किलोमीटर लंबा यह राजमार्ग चस से निकल्कर तलचेर के पास राष्ट्रीय राजमार्ग 42 में मिल जाता है।
राष्ट्रीय राजमार्ग २४ए (भारत, पुराना संख्यांक)
१७ किलोमीटर लंबा यह राजमार्ग बख्शी का तालाब से निकलकर चेनहट के पास राष्ट्रीय राजमार्ग 28 में मिलता है।
राष्ट्रीय राजमार्ग २५ए (भारत, पुराना संख्यांक)
३१ किलोमीटर लंबा यह राजमार्ग बख्शी का तालाब को राष्ट्रीय राजमार्ग 25 से जोड़ता है।
राष्ट्रीय राजमार्ग २६ (भारत, पुराना संख्यांक)
३९६ किलोमीटर लंबा यह राजमार्ग झाँसी से निकलकर लखान्दों तक जाता है।
राष्ट्रीय राजमार्ग २७ (भारत, पुराना संख्यांक)
९३ किलोमीटर लंबा यह राजमार्ग इलाहाबाद से निकलकर मंगावन तक जाता है।
राष्ट्रीय राजमार्ग २८ (भारत, पुराना संख्यांक)
५७० किलोमीटर लंबा यह राजमार्ग बरौनी के पास राष्ट्रीय राजमार्ग 31 से निकलकर उत्तर प्रदेश की राजधानी लखनऊ तक जाता है। इसका रूट बरौनी - मुजफ्फरपुर - पिपरा - कोठी - गोरखपुर - लखनऊ है।
राष्ट्रीय राजमार्ग २८ए (भारत, पुराना संख्यांक)
६८ किलोमीटर लंबा यह राजमार्ग बिहार प्रदेश में पिपरा से भारत नेपाल सीमा तक जाता है। इसका रूट पिपरा - कोठी - सगौली - रक्सौल - भारत नेपाल सीमा है।
राष्ट्रीय राजमार्ग २९ (भारत, पुराना संख्यांक)
१९६ किलोमीटर लंबा यह राजमार्ग पूर्वी उत्तर प्रदेश में गोरखपुर को गाज़ीपुर के रास्ते वाराणसी से जोड़ता है।
राष्ट्रीय राजमार्ग ३६ (भारत, पुराना संख्यांक)
१७० किलोमीटर लंबा यह राजमार्ग असम में नौवगौँग से निकलकर नागालैंड में दीमापुर (मणिपुर रोड) तक जाता है।
राष्ट्रीय राजमार्ग ३० (भारत, पुराना संख्यांक)
२३० किलोमीटर लंबा यह राजमार्ग बिहार प्रदेश में मोहनिया के पास राष्ट्रीय राजमार्ग 2 से निकलकर पटना के रास्ते बख्तियारपुर तक जाता है।
राष्ट्रीय राजमार्ग ३०ए (भारत, पुराना संख्यांक)
६५ किलोमीटर लंबा यह राजमार्ग बिहार प्रदेश में फतुहा से निकलकर बर्ह तक जाता है।  इसका रूट फतुहा - चांदि - हमौत - बर्ह है।
राष्ट्रीय राजमार्ग ३१ (भारत, पुराना संख्यांक)
११२५ किलोमीटर लंबा यह राजमार्ग बिहार में बरही के पास राष्ट्रीय राजमार्ग 2 से निकलकर अमीनगाँव तक जाता है। इसका रूट बरही के पास राष्ट्रीय राजमार्ग 2 से - बख्तियारपुर - बरौनी - पूर्णिया - डालखोला - सिलीगुड़ी - सिवोक - कूचबिहार- उत्तरी सलमारा - नलबारी - चरली - अमीनगाँव के पास राष्ट्रीय राजमार्ग 37 के संगम तक है।
राष्ट्रीय राजमार्ग ३१ए (भारत, पुराना संख्यांक)
९२ किलोमीटर लंबा यह राजमार्ग पूर्वी भारत में सिवोक से निकलकर गंगटोक तक जाता है।
राष्ट्रीय राजमार्ग ३१बी (भारत, पुराना संख्यांक)
१९ किलोमीटर लंबा यह राजमार्ग असम में उत्तरी सलमारा से निकलकर जोगीघोपा के पास राष्ट्रीय राजमार्ग 37 के संगम तक जाता है।
राष्ट्रीय राजमार्ग ३१सी (भारत, पुराना संख्यांक)
२३५ किलोमीटर लंबा यह राजमार्ग पूर्वी भारत में गलगलिया के पास से निकलकर बिजनी के पास राष्ट्रीय राजमार्ग 37 में मिल जाता है। इसका रूट गलगलिया के पास - बघदोघरा - चलसा - नगरकाटा - गोयेरकाटा - डल्गाँव - हसीमरा - राजबात खवा - कोचगाँव - सिदिली - बिजनी के पास राष्ट्रीय राजमार्ग 31 तक है।
राष्ट्रीय राजमार्ग ३२ (भारत, पुराना संख्यांक)
१७९ किलोमीटर लंबा यह राजमार्ग पूर्वी भारत में गोबिन्द्पुर के पास राष्ट्रीय राजमार्ग 2 से निकलकर धनबाद के रास्ते जमशेदपुर तक जाता है।
राष्ट्रीय राजमार्ग ३३ (भारत, पुराना संख्यांक)
३५२ किलोमीटर लंबा यह राजमार्ग पूर्वी भारत में बरही के पास राष्ट्रीय राजमार्ग 2 से निकलकर राँची के रास्ते बहाराघोरा के पास राष्ट्रीय राजमार्ग 6 में मिल जाता है।
राष्ट्रीय राजमार्ग ३४ (भारत, पुराना संख्यांक)
४४३ किलोमीटर यह राजमार्ग पश्चिम बंगाल में दलकोला को कोलकाता से जोड़ता है। इसका रूट दलकोला के पास राष्ट्रीय राजमार्ग 31 से - बहरामपुर - बरसात – कोलकाता है।
राष्ट्रीय राजमार्ग ३५ (भारत, पुराना संख्यांक)
६१ किलोमीटर यह राजमार्ग पश्चिम बंगाल में बरसात को बनगाँव से जोड़ता है। इसका रूट बरसात - बनगाँव - भारत बांगलादेश सीमा है।